इस तरह के मामलों में पुलिस का रवैया भी टालमटोल वाला होता है। क्योंकि पुलिस में भी तो हमारे समाज के ही लोग हैं। वे भी मानते हैं कि दैवीय शक्तियां छुआछूत मानती हैं। हमारे राजनेता भी इस व्यवस्था के साथ छेड़छाड़ नहीं करना चाहते हैं क्योंकि यह लोगों की आस्था का विषय है। मगर लोगों की आस्था कुतर्क भरी नहीं हो सकती और अगर कुतर्क भरी मान्यता है तो उस मान्यता को संरक्षण नहीं दिया जाना चाहिए।